ANEXA NR. 1 la HCL nr. _________________

CONTRACT DE ASOCIERE
      pentru  modernizărea și utilizarea de către părți a terenului de sport precum și a terenului cu destinația parcare, situate în strada Crișan, nr.25

CAP.I   PARTILE CONTRACTANTE

Art.1.1 Între Fundația pentru Tineret Mehedinți cu sediul în Drobeta Turnu Severin, str. Crișan, nr. 25 având CIF R1605647, Autorizația nr. 165/21.08.1990, reprezentată prin Director Ec. Alexandru Popa, denumită în cele ce urmează Asociatul nr. 1, pe de o parte și       
    
          Municipiul Drobeta Turnu Severin cu sediul în str. Mareșal Averescu, nr.2, județul Mehedinți având CUI 44526581 și CONT RO76TREZ46121A300530XXXX deschis la Trezoreria Drobeta Turnu Severin, reprezentat legal prin Marius Vasile Screciu – Primar și Mirela Onuța Păsat – Secretar, denumit în cele ce urmează Asociatul nr.2, pe de altă  parte, s-a încheiat prezentul contract de asociere în participație în conformitate cu dispozițiile art. 1949-1954 din Legea 287/2009 privind Codul civil precum și cu prevederile HCL nr.___/____2024.
       
CAP. II OBIECTUL CONTRACTULUI

      Art.2.1 Obiectul contractului constă în asocierea în participație dintre Fundația pentru Tineret Mehedinți și Municipiul Drobeta Turnu Severin, în vederea modernizării și utilizării de către părți a terenului de sport în suprafață de 2170 mp, înregistrat în CF Drobeta Turnu Severin nr. 71764 având NC 71764 precum și a terenului cu destinația parcare în suprafață de 1044 mp, înregistrat în CF Drobeta Turnu Severin nr. 71765 având NC 71765, situate în strada Crișan, nr.25.


CAP.III APORTUL PARTILOR

Art.3.1 Fundația pentru Tineret Mehedinți (Asociatul nr.1) pune la dispoziție Municipiului Drobeta Turnu Severin (Asociatului nr. 2) terenului de sport în suprafață de 2170 mp, înregistrat în CF Drobeta Turnu Severin nr. 71764 având NC 71764 precum și a terenului cu destinația parcare în suprafață de 1044 mp, înregistrat în CF Drobeta Turnu Severin nr. 71765 având NC 71765, situate în strada Crișan, nr.25, cu toate dotările aferente existente în timp util de la data identificării resurselor financiare necesare executării lucrărilor de modernizare.
		                	                                     Art.3.2 Municipiul Drobeta Turnu Severin va avea urmatoarea participație :
· realizarea unor lucrări de investiții pentru modernizarea terenului de sport și a terenului cu destinația parcare în așa fel încat să corespundă standardelor necesare pentru organizarea jocurilor de tenis de câmp și a altor activități sportive;




CAP.IV  DREPTURILE SI OBLIGATIILE  PARTILOR

Art. 4.1 Fundația pentru Tineret Mehedinți are următoarele drepturi :
· să-și exercite drepturile ce îi revin în calitate de proprietar al bunurilor imobile puse la dispoziție;
· să verifice modul în care Asociatul numarul 2 respectă clauzele contractului de asociere cu privire la realizarea investitiilor și utilizarea terenului de sport și a terenului cu destinația parcare;
     Art. 4.2 Fundația pentru Tineret Mehedinți are următoarele obligații :
· să pună terenul de sport și terenul cu destinația parcare la dispoziția Asociatului   nr. 2 cu toate dotările aferente în timp util de la data identificării resurselor financiare necesare executării lucrărilor de modernizare;
· să răspundă de întreținerea și utilizarea terenului de sport și a terenului cu destinația parcare, suportând cheltuielile de întreținere necesare bunei funcționări;
· să păstreze destinația terenurilor pentru organizarea jocurilor sportive în general și a jocului de tenis de câmp în special;
· să achite contravaloarea taxelor și impozitelor datorate pentru folosința terenurilor;
· să încheie dacă este cazul, contracte de prestări servicii de utilitate publică necesare funcționarii terenului de sport cu : furnizorii de energie electrică, termică, apă-canal, telefonie, etc și să  achite contravaloarea serviciilor prestate;
	Art. 4.3 Municipiul Drobeta Turnu Severin  are urmatoarele drepturi :
· să utilizeze terenul de sport precum și terenul cu destinația parcare pentru organizarea și desfășurarea unor activități cu caracter sportiv în beneficiul cetățenilor Municipiului Drobeta Turnu Severin, conform programului stabilit în Anexa nr. 1 la prezentul contract;
· să utilizeze terenurile conform destinației acestora în calitate de organizator/partener al unor evenimente sportive, cu condiția înștiințării în prealabil a Asociatului nr. 1;
· să solicite sprijinul Fundației pentru Tineret Mehedinți, în cazul în care este tulburat de către terți în administrarea și folosința terenurilor.				               ….    Art. 4.4  Municipiul Drobeta Turnu Severin  are urmatoarele obligatii :
· să modernizeze terenul de sport precum și terenul cu destinația parcare din str. Crișan, nr. 25;
· să identifice de la bugetul local sumele necesare realizării lucrărilor de investiții pentru modernizarea terenului de sport și terenului cu destinația de parcare;
· să înștiințeze Fundația pentru Tineret Mehedinți, cu 5 zile înainte de desfășurarea activităților de către Asociatul nr. 2;

						     ……. 
CAP.V.  DURATA ASOCIERII 

 Art.5.1 Prezentul contract de asociere se încheie pe o perioadă de 10 de ani de la data semnarii. 
Art.5.2 Contractul de asociere poate fi prelungit cu acordul partilor prin formularea unei notificari, cu 30 de zile înainte de expirarea perioadei pentru care a fost încheiat.
CAP.VI.  ÎNCETAREA ASOCIERII 

Art.6.1 Asocierea înceteaza prin expirarea perioadei pentru care s-a încheiat, în situația în care termenul de asociere nu a fost prelungit cu acordul partilor.
Art.6.2 Contractul de asociere înceteaza de drept înainte de termen în urmatoarele situații :
· hotărârea comună a părților contractante;
· schimbarea situației juridice a terenului de sport pentru motive de utilitate publica impuse de interesul național sau local după caz;
CAP.VII. REZILIEREA CONTRACTULUI

Art.7.1 Rezilierea contractului se realizează în cazul în care asociații nu își îndeplinesc obligațiile contractuale sau în următoarele situații :
· schimbarea destinației terenurilor prin folosirea acestora în alte scopuri decât organizarea activităților sportive;
· nerealizarea investițiilor propuse pentru modernizarea bunurilor imobile care fac obiectul asocierii.
CAP.VIII FORȚA MAJORĂ

Art.8.1 Forța majoră înlatură răspunderea părții care a invocat-o dacă a fost notificată în scris partenerului de asociere și autorităților competente.

CAP. IX ALTE CLAUZE

Art.9.1 Se interzice subînchirierea, subconcesionarea sau acordarea în folosință cu titlu gratuit a terenurilor din str. Crișan, nr. 25, unui terț fără acordul expres prealabil al Asociatului nr.2, pe perioada de timp alocată Asociatului nr. 2, conform anexei nr. 1 la contractul de asociere, sub sancțiunea rezilierii contractului. Se interzice de asemenea cesionarea prezentului contract de asociere în participație sub sancțiunea încetării asocierii.
Art.9.2 Litigiile ce decurg din derularea prezentului contract se vor soluționa pe cale amiabilă, iar în caz contrar pe calea instanțelor judecătorești competente.
Prezentul contract s-a incheiat în dublu exemplar, câte unul pentru fiecare parte, având ca anexă protocolul de predare-primire al terenurilor.


ASOCIATUL NR.1,	                                               ASOCIATUL NR.2,				           				         			      
